Ogasta (Džordžija)

Ogasta () – miestas Jungtinių Amerikos Valstijų pietryčiuose, rytinėje Džordžijos valstijos dalyje, Savanos upės dešiniajame krante, į rytus nuo Atlantos.Augusta. www.vle.lt. Nuoroda tikrinta 2024-08-01. Išsidėstęs Krioklių juostoje, Pidmonto plynaukštės ir Atlanto pakrantės žemumos susidūrimo vietoje. Turi miesto-apygardos statusą. Ričmondo apygardos administracinis centras.Augusta, Georgia. www.britannica.com. Nuoroda tikrinta 2024-08-01. 2020 m. JAV gyventojų surašymo duomenimis, mieste gyveno 202 081 gyventojai,Augusta-Richmond County (balance), Georgia. data.census.gov. Nuoroda tikrinta 2024-08-01. aglomeracijoje – 431 480.AUGUSTA (USA) Urban Area. https://www.citypopulation.de. Nuoroda tikrinta 2024-08-01. Trečias pagal gyventojų skaičių miestas valstijoje. 

Medvilnės prekyba, žemės ūkio, chemijos, tekstilės, celiuliozės, maisto, siuvimo pramonė, statybinių medžiagų, porceliano gamyba. Apylinkėse gausu aukštos kokybės kaolino telkinių, jis kasamas popieriaus, dažų, gumos bei keramikos gamybai. Į šiaurę nuo miesto yra Dž. Stromo Termondo užtvanka. Yra universitetas, aukštoji medicinos mokykla, koledžas, bažnyčia, klasicistiniai teismo rūmai, JAV pilietinio karo memorialas, oro uostas. Mieste yra daug išlikusių klasicizmo bei jurgių architektūros stilių pastatų. Augusta National Golf Club golfo aikštyne kasmet vyksta Masters Tournament – vienas garsiausių golfo turnyrų. Netoliese yra branduolinė elektrinė, branduolinių medžiagų saugojimo, deaktyvavimo ir perdirbimo vieta, JAV ryšių korpuso karinių mokyklų. 

 Istorija 
kairėje|miniatiūra|232x232px|Miesto vaizdas 1872 m.

Vietovę 1540 m. atrado konkistadoras Ernandas de Sotas. 1735 m. Džordžijos įkūrėjas Džeimsas Ogltorpas įkūrė kailinių prekybos gyvenvietę, vėliau pavadintą Ogasta Jurgio III motinos Princesės Augustos garbei.

Amerikos revoliucijos metu Ogastoje vyko daug kovų, miestas ne kartą pereidinėjo iš britų į amerikiečių rankas ir atvirkščiai. Apygardos centras nuo 1777 m. Džordžijos sostine miestas buvo nuo 1785 iki 1795 m. 1788 m. Džordžijos valstijos konvencija Ogastoje ratifikavo JAV konstituciją. Miestelio teisės suteiktos 1789, miesto – 1798 m.

JAV pilietinio karo metu mieste buvo didžiausia parako gamykla visoje Konfederacijoje; 54 m aukščio gamyklos kaminas išliko iki šių dienų. Po 1995 m. vykusio referendumo, Ogastos miesto ir Ričmondo apygardos valdžios susijungė.dešinėje|miniatiūra|232x232px|Miesto centras
miniatiūra|232x232px|Miesto gatvė

 Gyventojai 
2020 m. JAV gyventojų surašymo duomenimis, mieste gyveno 55,19 % afroamerikiečių, 32,52 % baltųjų, 5,58 % lotynoamerikiečių, 3,91 % mišrios rasės, 1,93 % azijiečių, 0,44 % kitų rasių, 0,24 % indėnų ir 0,19 % Ramiojo vandenyno salų kilmės gyventojų.

 Miestai partneriai 
Miestai, su kuriais Ogasta yra užmezgusi partnerystės ryšius:

  – Bjaricas, Prancūzija;
  – Takaradzuka, Japonija.Sister Cities International Alliances. www.georgia.org. Nuoroda tikrinta 2024-08-01.

 Šaltiniai 

Kategorija:Džordžijos miestai
Kategorija:JAV miestai-apygardos